

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2021. december 13-i rendes ülésére**

**Napirend tárgya:**

**Postai szolgáltatásokkal kapcsolatos kérdések**

**A napirendet tárgyaló ülés dátuma**: **2021. 12.13.**

**A napirendet tárgyaló ülés:** **Pénzügyi bizottság, Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

**3. Költségkihatások:** Költségvetési források

**4. Tényállás bemutatása:**

A Telki Posta szolgáltatási színvonalának javítása érdekében az önkormányzat fontosnak tartja a megfelelő létszámmal, ügyfélbarát szolgáltatás mellett működő postai szolgáltatás biztosítását.

Az önkormányzat levélben kereste meg a Magyar Posta illetékeseit a postai szolgáltatások színvonalának biztosítása érdekében a megfelelő létszámú kiszolgáló személyzet foglalkoztatása, a Telki posta nyitva tartásának felülvizsgálata, valamint a településen egy csekkautomata elhelyezési lehetőségének egyeztetése érdekében.

Az elmúlt hónapokban a Magyar Posta Zrt. képviselőivel lezajlott egyeztetett során feltérképezésre kerültek azok a lehetőségek, amelyek a szolgáltatási színvonal javítása érdekében felmerülhetnek.

A posta nyitvatartási idejének kialakítása szintén fontos tényező az ügyfélközpontú szolgáltatás biztosításához. A település lakóinak életviteléhez igazodóan javasolt nyitvatartási idő felülvizsgálatát a postavezetés támogatta.

Annak érdekében, hogy az ügyfelek gyorsan és hatékonyan tudják a postai ügyeiket intézni és egyúttal a postai dolgozók leterheltségét is csökkenteni lehessen javaslatot tettünk egy csekkfizető automata üzembe helyezésére.

Az automata használatával – elhelyezésétől függően - a posta nyitvatartásától függetlenül, sorban állás nélkül lenne lehetőség az ügyfeleknek a készpénzbefizetési utalványok, csekkek feladására.

Az önkormányzat által felvetett csekkfizető automata felszerelésére vonatkozóan a Magyar Posta ajánlatot állított össze, mely meghatározza azokat a technikai és pénzügyi feltételeket, melyeket az automata beüzemeléséhez és üzembehelyezéséhez biztosítani szükséges.

A képviselő-testület az elmúlt ülésén felhatalmazta a Polgármestert, hogy egyeztessen a PRÍMA képviselőivel a csekkfizető automata felállításának lehetőségéről.

A Príma képviselője elmondta, hogy a pátyi és több más üzletükben is működött automata, amit annak kihasználatlansága miatt leszerelnek, így nem tudják vállalni a telki üzletbe az automata üzembehelyezését.

A Magyar Postával történt egyeztetés során felmerült másik egyeztetési pont a postahivatal nyitvatartási idejének módosítása. A Posta által készített forgalmi adatok elemzése alapján javaslatot tettek a nyitvatartási idő módosítására az alábbiak szerint.

**Jelenlegi nyitva tartási idő: Módosított nyitva tartás**

Hétfő: 08.00-12.00, 12.30-18.00 Hétfő: 08.00- 12.00, 12.30-18.00

Kedd: 09.00-16.00 Kedd: 08.30- 16.00

Szerda: 09.00-17.00 Szerda: 08.30- 16.00

Csütörtök: 09.00-18.00 Csütörtök: 08.30- 16.00

Péntek: 09.00-16.00 Péntek: 08.30- 16.00

A nyitvatartási idő módosításához a képviselő-testület hozzájárulását kérik.

Telki, 2021. november 15.

 Deltai Károly

 polgármester

**Határozati javaslat**

**Telki község Önkormányzat Képviselő-testülete**

**/2021. (XI. .) Önkormányzat határozata**

**Posta nyitvatartási idejének módosítása**

Telki Község Önkormányzatának Képviselő-testülete úgy határozott, hogy jóváhagyja a Magyar Posta Zrt. által a telki Postahivatal nyitvatartási idejének módosítására vonatkozó javaslatot.

**Határidő:** 2022.január 1.

**Felelős:** Polgármester,